Judith Uwizeye

Judith Uwizeye Lauya ce, Malama kuma 'yar siyasa a ƙasar Rwanda, wacce ta yi aiki a matsayin Minista a ofishin shugaban ƙasa, tun daga ranar 31 ga watan Agusta 2017.  Daga watan Yuli 2014 har zuwa Agusta 2017, ta yi aiki a matsayin ministar hidimar jama'a da aiki a majalisar ministocin Rwanda.  

 Fage 
An haife ta a Ruwanda, a ranar 20 ga watan Agusta 1979.  Ta samu digirin digirgir a fannin shari'a a jami'ar ƙasar Rwanda a shekarar 2006. Daga nan ta wuce Jami'ar Groningen da ke ƙasar Netherlands inda ta kammala karatun digiri na biyu a fannin tattalin arziki da kasuwanci na ƙasa da ƙasa.

 Sana'a 
A cikin shekara ta 2006, Uwizeye ta fara koyarwa a tsangayar shari'a a Jami'ar Ƙasa ta Ruwanda ta lokacin, a Huye.  Cibiyar ta haɗu da sauran manyan makarantun koyo don zama Jami'ar Ruwanda. A lokacin da aka naɗa ta minista a shekarar 2014, ta kai matsayin mataimakiyar laccara, a fannin tattalin arziki da kasuwanci na ƙasa da ƙasa.

 Na sirri 
Judith Uwizeye ta auri Manase Ntihinyurwa, jami'in kwastam na hukumar tara haraji ta Rwanda, kuma sun haifi  yara  guda biyu. 

 Duba kuma 

 Majalisar Rwanda
 Rosemary Mbabazi.

 Hanyoyin haɗi na waje 

 Yanar Gizo na Ma'aikatar Jama'a da Kwadago ta Rwanda 

 Manazarta 
Category:Haifaffun 1979
Category:Rayayyun mutane